Publication: Magyar Közlöny
Issue: MK-2007-186 (Year: 2007, Number: 186)
Era: 2004-2010
Section: Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.)
Paragraph Index: 1601

Az Eredménykimutatás szerkezete és tartalma megegyezik a 250/2000. (XII. 24.) Korm. rendeletben (Szkr.) foglaltakkal azzal, hogy az egyes a Felügyeleti jelentésekre vonatkozó, illetve a mérleg elején szereplõ fogalmak, definíciók, rövidítések az eredménykimutatásra is érvényesek. 2008-tól az eredménykimutatás 22. sorának értékébõl kiemelésre kerül a „Külfölditõl kapott (járó) jutalékés díjbevétel értéke, valamint a 23. sorának értékébõl a „Külföldi részére fizetett (fizetendõ) jutalék- és díjráfordítások értéke. Külföldi valamennyi gazdasági szervezet és természetes személy, amely/aki a rezidens-meghatározás szerint nem tekinthetõ rezidensnek. A jelentés a pénzügyi vállalkozásnak – az érvényes számviteli elõírások alapján összeállított – fõkönyvi, illetve az azt alátámasztó analitikus nyilvántartásain alapszik, de az adófizetési kötelezettség tekintetében eltér az éves beszámolóbeli eredménykimutatástól. A pénzügyi vállalkozás az eredménykimutatásában az 51 Adófizetési kötelezettség sorban évközben a ténylegesen befizetett társasági adóelõleg összegét kell szerepeltetni (függetlenül attól, hogy a pénzügyi vállalkozás a fizetett adóelõleget könyveiben hol tartja nyilván). Az év végére vonatkozó elõzetes, még nem véglegesített, illetve nem auditált jelentésekben azt az adófizetési kötelezettséget kell beírni, amelynek – az elõzetes számítások szerint – az éves beszámolóban szerepelnie kell. Az év végi végleges (auditált) jelentésben szereplõ adat megegyezik az éves beszámolóban lévõ adófizetési kötelezettség összegével. A jelentés elsõ a) oszlopában a tárgynegyedévi, a másodikban b) az év elejétõl halmozott értékeket kell kimutatni. Az eredménykimutatás alapértelmezésben: a) a bevételek eredményt növelõ, b) a ráfordítások és költségek eredményt csökkentõ tételek, c) az értékvesztés és a céltartalék-képzés ráfordításként, d) az értékvesztés visszaírása és a céltartalék felhasználás és felszabadítás (céltartalékcsökkenés) bevételként szerepel. Ha a vállalkozás számviteli politikájában is rögzítetten – a valós érteken történõ értékelést alkalmazza, a számviteli szabályoknak megfelelõen kell eljárni és az adott tétel-csoportban elszámolni az értékelésbõl származó nyereséget, vagy veszteséget, illetve az értékelési különbözetet, függetlenül attól, hogy a bevételt, vagy ráfordítást csökkenti, illetve növeli. A pénzügyi mûveletek nettó eredményén belül külön sorokban kell feltüntetni az értékelési különbözeteket. A 26 Általános igazgatási költségek és a 28 Egyéb ráfordítások üzleti tevékenységbõl sorok alatt kell részletezni azokat a költségeket és ráfordításokat, amelyek a pénzügyi vállalkozás anyavállalatával, leányvállalatával, tulajdonosával vagy olyan vállalkozással, – amelyben a pénzügyi vállalkozás tulajdonosa, igazgatósági tagja, felügyelõ bizottsági tagja, ügyvezetõje, illetve ezek közeli hozzátartozója befolyásoló részesedéssel rendelkezik – szemben merültek fel. A ráfordításokat, költségeket, ideértve a rendkívüli ráfordításokat is, az alapértelmezésnek megfelelõen nem kell negatív elõjellel ellátni. Ha azonban a pénzügyi vállalkozás jelentésében – a számlák aggregálása után – valamelyik ráfordítás vagy költség sor Követel, illetve bevétel sor Tartozik egyenleget mutat, akkor ezt a tételt negatív elõjellel kell feltüntetni. Az egyes eredmény sorokban veszteség esetén a negatív elõjelet ki kell tenni. A jóváhagyott osztalék és részesedés értékét negatív elõjel nélkül, levonandó tételként kell figyelembe venni. Év közben a pénzügyi vállalkozás fõkönyvi adatain alapuló, az Szkr. 12. § (2) bekezdés elõírásainak megfelelõen havonta (beleértve az elõzetes decemberi adatokat is) lezárt eredményének – a bevételek, ráfordítások és költségek egyenlegének – ténylegesen befizetett társasági adó- 2007/186. szám elõleggel csökkentett összegét kell kimutatni. (Ezt az eredményt nem befolyásolja az, hogy a pénzügyi vállalkozás a fizetett adóelõleget könyveiben hol tartja nyilván.) Az itt közölt adatnak meg kell egyeznie a Mérleg forrás oldalán a 88 Mérleg szerinti eredmény (év közben eredmény) sorával. Auditált eredménykimutatás: A pénzügyi vállalkozás évente egy alkalommal ugyanezen a táblán közli az auditált éves beszámolónak megfelelõ adatokat. Az 51 Adófizetési kötelezettség soron szereplõ adatnak az év végi auditált jelentésben meg kell egyezni az éves beszámolóban lévõ adófizetési kötelezettség összegével. 23AA Pénzügyi vállalkozások – mérlegadatok részletezése A jelentés a pénzügyi vállalkozás ügyfél szerkezetében rejlõ kockázatok nagyságának felmérésére szolgál. A jelentésben a pénzügyi vállalkozás külön feltüntetett eszközeit, illetve forrásait ügyfélszektor szerint kell részletezni. Az a) oszlopban a forintban, és külön oszlopokban kell feltüntetni a devizában szereplõ értékeket. A csak devizatételeket a b) oszlopban, míg a deviza alapú forint tételeket a

Source: https://magyarkozlony.hu/hivatalos-lapok/43c392bec0b2c6a164135ff9ab4cf9d61e9ff632/dokumentumok/afcbfa76e55e37ed988cc9cad441e94f6f55c82a/letoltes